**I. ԸՆԴՀԱՆՈՒՐ ԴՐՈՒՅԹՆԵՐ**

1. «ՄԵՂՐԻ ՀԱՄԱՅՆՔԻ «ԱՐԵՎԻՔ» ԱՐՎԵՍՏԻ ԴՊՐՈՑ» համայնքային ոչ առևտրային կազմակերպությունը (այսուհետ՝ կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող պետական ոչ առևտրային կազմակերպություն է:
2. Կազմակերպությունն իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ:
3. Կազմակերպության իրավաբանական հասցեն է՝ ՀՀ Սյունիք մարզ, քաղաք Մեղրի, փ. Ադելյան 3, որը նաև տնօրենի նստավայրն է։
4. Կազմակերպությունը կարող է գործունեություն իրականացնել հետևյալ հասցեներում`

 ՀՀ Սյունիքի մարզ,

* + - * 1. քաղաք Մեղրի, փ. Ադելյան 3
				2. քաղաք Ագարակ, փ. Գարեգին Նժդեհի 6 ,
				3. գյուղ Ալվանք, 1-ին փակուղի շենք 3,
				4. գյուղ Տաշտուն, 1-ին փողոց, շենք 2,
				5. գյուղ Շվանիձոր, 1-ին փողոց, Հրապարակի 1/1,
				6. գյուղ Լեհվազ 3-րդ փողոց N 20,
				7. գյուղ Լիճք 1-ին փողոց շենք 2,
				8. գյուղ Կարճևան 4-րդ փողոց, շենք 8,
				9. գյուղ Նռնաձոր 2-րդ փողոց,
				10. գյուղ Վարդանիձոր Հրապարակ 1։
1. Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
2. Կազմակերպությունն ունի Հայաստանի Հանրապետության զինանշանի պատկերով և իր՝ հայերեն անվանմամբ կլոր կնիք, ձևաթղթեր և այլ անհատականացման միջոցներ։
3. Կազմակերպությունն ունի ինքնուրույն հաշվեկշիռ և բանկային հաշիվ։
4. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:
5. Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:
6. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

 **II. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

1. Կազմակերպության գործունեության առարկան և նպատակները սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմաններ ստեղծելն է, նրանց հոգևոր, ստեղծագործական ունակությունների, գեղագիտական, ֆիզիկական զարգացումը, ռազմահայրենասիրական դաստիարակությունը, բնապահպանական և կիրառական գիտելիքների ձևավորումը։
2. Կազմակերպությունն ապահովում է դպրոցականների նախասիրությունների, ունակությունների զարգացումը, երեխաների առողջության պահպանումն ու ամրապնդումը և վարքի շեղումների կանխարգելումը :
3. Կազմակերպության գործունեությունը հիմնվում է ժողովրդավարության և մարդասիրության, հանրամատչելիության, ազգային և համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա՝
4. Կազմակերպության հիմնական խնդիրներն են՝
5. մինչև 18 տարեկան սովորողների ստեղծագործական ունակությունների զարգացումը, հոգևոր, գեղագիտական, բնապահպանական և ֆիզիկական դաստիարակության ապահովումը՝ հաշվի առնելով նրանց պահանջմունքները, հետաքրքրությունները, հակումներն ու ընդունակությունները.
6. մասնագիտական կողմնորոշման համար նպաստավոր պայմանների ստեղծումը.
7. սովորողների հանգստի և ժամանցի կազմակերպումը, արդյունավետ պայմանների ապահովումը.
8. դպրոցում ստացած գիտելիքների ամրապնդումն ու խորացումը, սովորողների տեսական գիտելիքների և գործնական ունակությունների փոխադարձ կապի ամրապնդումը, նրանց կարողությունների ու հմտությունների և ձեռներեցության զարգացումը.
9. համակողմանիորեն և ներդաշնակ զարգացած, հայրենասիրության, պետականության մարդասիրության ոգով դաստիարակված անձի ձևավորումն է:
10. Կազմակերպությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով՝
11. լրացուցիչ կրթադաստիարակչական ծրագրերի իրականացում,
12. նախապատրաստական դասարանների բացում,
13. ճամբարների կազմակերպում,
14. երաժշտական կրթության կազմակերպում՝ առանց տարիքի սահմանափակման,
15. ներկայացումների, համերգների կազամակերպում, կրթական գործունեության այլ տեսակներ։
16. Կազմակերպությունը լիցենզավորման ենթակա գործունեության տեսակներով՝ կարող է զբաղվել միայն լիցենզիայի հիման վրա։
17. Կազմակերպության գործունեության ընթացքում առաջացած շահույթը ենթակա է օգտագործման սույն կանոնադրությամբ սահմանված նպատակների և կազմակերպության զարգացման համար:

**III. ԿԱԶԱՄԱԿԵՐՊՈՒԹՅԱՆ ՏԵՍԱԿՆԵՐԸ ԵՎ**

**ՈՒՍՈՒՄՆԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**

1. Կազմակերպությունում ուսումնադաստիարակչական աշխատանքները կազմակերպվում են ուսումնական պլանների,ուսումնական ծրագրերի և ժամանակացույցին համապատասխան։
2. Կազմակերպությունը մշակում է գործունեության իր ծրագրերը՝ հաշվի առնելով սաների հետաքրքրություններն ու հակումները, ընտանիքի և կրթական համակարգի պահանջները։
3. Կազմակերպության աշակերտների համակազմի համալրման կարգը և խմբերի առավելագույն խտությունը, ինչպես նաև ուսուցման ժամկետները և բովանդակությունը սահմանվում է պետական կրթական չափորոշիչներով:
4. Կազմակերպությունը գործում է ամբողջ տարվա ընթացքում, ուսումնական տարին սկսվում է սեպտեմբերի 1 -ից։ Կազմակերպությունում սահմանվում է 6–օրյա ուսումնական շաբաթ՝ ըստ ուսումնական պլանի։
5. Կազմակերպություն կարող են ընդունվել Հայաստանի Հանրապետության յուրաքանչյուր քաղաքացի և ընդունելությունն իրագործվում է ընդհանուր հիմունքներով:
6. Ընդունելությունը կատարվում է սովորողների քանակակազմի պլանավորմանը համապատասխան:
7. Կազմակերպությունում ուսման վարձի չափը սահմանվում է համայնքի ավագանու կողմից:
8. Ուսման վարձի գանձման ժամկետները սահմանվում է կազմակերպության տնօրինության կողմից:
9. Համայնքի ավագանու որոշմանբ կազմակերպությունը կարող է լինել վճարովի կամ անվճար, ինչպես նաև նյութապես անապահով, ծնողազուրկ և յուրաքանչյուր ընտանիքից մեկից ավելի երեխաների հաճախելու դեպքում ուսման վարձի լրիվ կամ մասնակի ազատում:
10. Կազմակերպություն ընդունված սովորողների համար ուսման տևողությունը սահմանվում է ըստ մասնագիտությունների 4-7 տարի:
11. 7-ամյա ուսման տևողությունը սահմանվում է հետևյալ մասնագիտությունների համար՝

ա) դաշնամուր (երգեհոն, կլավեսին)

բ) ջութակ, թավջութակ /առանձին դեպքերում այս գործիքներին ուսուցանված

 աշակերտները կարող են շարունակել իրենց ուսումը, « ալտ » և «կոնտրաբաս»

 մասնագիտությամբ, առանց ուսման տևողության փոփոխման /

գ) երգեցողության և ձայնի պահպանման բաժնում /7-9 տ. սովորողների համար /:

1. 6-ամյա ուսման տևողությունը սահմանվում է հետևյալ մասնագիտությունների համար՝

ա) գեղարվեստի / բացի դեկորատիվ կիրառական արվեստի /

բ) երգեցողություն և ձայնի պահպահման բաժնում / 10-12 տ. սովորողների համար/:

1. 5-ամյա ուսման տևողությունը սահմանվում է հետևյալ մասնագիտությունների համար՝

ա) բոլոր շնչային գործիքների /դասական /

բ) բոլոր ժողովրդական գործիքների

գ) բոլոր հարվածային գործիքների:

1. 4-ամյա ուսման տևողությունը սահմանվում է հետևյալ մասնագիտությունների համար՝

ա) դեկորատիվ կիրառական արվեստի բաժին

բ) թատերական բաժին:

1. Կազմակերպությունում կարող են գործել հետևյալ բաժինները՝

ա) երգեցողություն և ձայնի պահպանման բաժին

բ) դասական և ժողովրդական նվագարանների բաժին

գ) կերպարվեստի բաժին

դ) դեկորատիվ կիրառական արվեստի բաժին

ե) պարարվեստի / դասական, ժողովրդական և ժամանակակից / բաժին

զ) թատերական բաժին

1. Կազմակերպությունում կարող են բացվել ինչպես վերը նշված բոլոր բաժինները, այնպես էլ նրանցից մի քանիսը: Նոր բաժիններ բացվում են ըստ բնակչության ցանկության, Կազմակերպության տնօրինության կողմից, մասնագետ մանկավարժների և այլ անհրաժեշտ պայմանների առկայության դեպքում:
2. Առաջին դասարան սովորողների տեղափոխումը դպրոցից դպրոց թույլատրվում է միայն բացառիկ դեպքերում:
3. Բոլոր տեղափոխումները հնարավոր է ինչպես ուսումնական տարվա սկզբին, այնպես էլ ուսումնական տարվա ընթացքում:
4. Աշակերտներին վերստուգարք կամ վերաքննություն նշանակելու, միևնույն դասարանում թողնելու, բարձր դասարան տեղափոխելու, բաժնի ներսում մասնագիտական գործիքը կամ մասնագիտությունը փոխելու / առանձին դեպքում նաև բաժնից բաժին տեղափոխելու / խրախուսելու և պատժելու, ինչպես նաև հեռացնելու մասին պայմանագիրը սահմանվում է կազմակերպության ղեկավարության կողմից /կանոնակարգով /:
5. Պայմանական փոխադրումներ դասարանից դասարան չի թույլատրվում:
6. Շրջանավարտը ավարտական քննությունները համապատասխան ծրագրով հանձնելու դեպքում ստանում է ավարտական վկայական:
7. Սովորելու վերջին երկու տարիների ընթացքում գերազանց առաջադիմություն ունեցող աշակերտները ստանում են « գերազանցության » վկայական:
8. Հիվանդության կամ այլ հարգելի պատճառով ավարտական քննություններին չմասնակցելու դեպքում, շրջանավարտները կարող են ստանալ ավարտական վկայականներ, վերջին երկու տարվա առաջադիմության ամփոփիչ գնահատականների ցուցանիշով:
9. Ըստ անհրաժեշտության, առանց վերադաս մարմինների հետ համաձայնեցնելու կազմակերպության տնօրինությունը իրավասու է փոխել ավարտական քննությունների ժամկետները, ինչպես նաև բացառության կարգով առանձին աշակերտների համար սահմանել փոխադրական ստուգարքների և ավարտական քննությունների նպատակահարմար ժամկետներ, սակայն ոչ ուշ, քան նոր ուսումնական տարվա սեպտեմբերի 30-ը:

 **IV ԿԱԶՄԱԿԵՐՊՈՒԹՅԱՆ ԿԱՌԱՎԱՐՈԻՄԸ**

1. Կազմակերպության կառավարումն իրականացնում է հիմնադիրը, նրա լիազորած պետական մարմինը, գործադիր մարմինը` տնօրենը, որը պաշտոնի նշանակվում և պաշտոնից ազատվում է օրենքով սահմանված կարգով:
2. Կազմակերպության կրթադաստիարակչական աշխատանքների արդյունավետ կազմակերպման նպատակով ձևավորվում է խորհրդակցական մարմին՝ մանկավարժական խորհուրդ։
3. Մանկավարժական խորհուրդն իր լիազորության սահմաններում քննարկում և առաջարկություններ է ներկայացնում՝
4. կազմակերպության կանոնադրության վերաբերյալ.
5. կազմակերպության գործունեության հիմնական ուղղությունների և կրթական ծրագրերի, առաջադրված խնդիրների իրականացման ձևերի ու միջոցների վերաբերյալ.
6. ուսումնական պլանների ու ծրագրերի վերաբերյալ՝ ելնելով կազմակերպության հիմնական խնդիրներից, նպատակներից, կադրային և նյութական հնարավորություններից, սաների ու նրանց ծնողների հետաքրքրություններից.
7. լրացուցիչ կրթական ծրագրեր, առաջավոր փորձի տարածման վերաբերյալ.
8. մանկավարժական աշխատողների որակավորման բարձրացման և խրախուսման վերաμերյալ։
9. Կազմակերպության մանկավարժական խորհրդի կազմում ընդգրկվում են մանկավարժական աշխատողները։ Մանկավարժական խորհրդի կազմում կարող են ընդգրկվել նաև հիմնադրի և ծնողական համայնքի ներկայացուցիչներ։
10. Մանկավարժական խորհրդի նիստը հրավիրվում է առնվազն եռամսյակը մեկ անգամ։ Մանկավարժական խորհրդի որոշումներն ընդունվում են ձայների պարզ մեծամասնությամբ։ Մանկավարժական խորհրդի նիստերը նախագահում է կազմակերպության տնօրենը։
11. Կազմակերպության հիմնադիրն ունի կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի:
12. Կազմակերպության հիմնադրի բացառիկ լիազորություններն են՝
	1. կազմակերպության հիմնադրումը,
	2. կազմակերպության գործունեության առարկայի և նպատակների, այդ թվում՝ նրա կողմից իրականացվող ձեռնարկատիրական գործունեության տեսակների սահմանումը,
	3. կազմակերպության օրինակելի կանոնադրության հաստատումը և դրանում փոփոխությունների կատարումը,
	4. կազմակերպության վերակազմակերպումը և լուծարումը,
	5. Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը:
13. Լիազորված պետական մարմինն իրականացնում է կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:
14. Լիազորված պետական մարմինը՝
15. կազմակերպության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը.
16. վերահսկողություն է իրականացնում կազմակերպության գործունեության նկատմամբ.
17. կասեցնում կամ ուժը կորցրած է ճանաչում կազմակերպության գործադիր մարմնի կամ կոլեգիալ կառավարման մարմնի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.
18. լսում է կազմակերպության գործունեության մասին հաշվետվություններ, քննում դրա գործունեունեության վերստուգման արդյունքները.
19. վերահսկողություն է իրականացնում կազմակերպությանն ամրացված պետական սեփականության օգտագործման և պահպանության նկատմամբ.
20. վերահսկողություն է իրականացնում կազմակերպության սեփականության պահպանության նկատմամբ, իսկ օրենքով, հիմնադրի որոշմամբ կամ կազմակերպության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար.
21. հաստատում է կազմակերպության տարեկան հաշվետվությունները և տարեկան հաշվեկշիռը (եթե կազմակերպությունը չունի կոլեգիալ կառավարման մարմին).
22. իրականացնում է օրենքով, հիմնադրի որոշումներով և կազմակերպության կանոնադրությամբ նախատեսված այլ գործառույթներ.
23. հաստատում է կազմակերպության տարեկան ծախսերի նախահաշիվը։

51. Կազմակերպության տնօրենն իրականացնում է կազմակերպության ընթացիկ գործունեության ղեկավարումը: Տնօրենն օրենքներով, հիմնադրի և լիազորված պետական մարմնի որոշումներով, սույն կանոնադրությամբ և իրեն վերապահված լիազորությունների սահմաններում, ղեկավարում է կազմակերպության գործունեությունն ու կրում պատասխանատվություն օրենքների, այլ իրավական ակտերի, հիմնադրի կամ լիազորված պետական մարմնի որոշումների, սույն կանոնադրության և կնքված պայմանագրերի՝ պահանջները չկատարելու կամ ոչ պատշաճ կատարելու համար:

1. Տնօրենը՝
2. առանց լիազորագրի հանդես է գալիս կազմակերպության անունից, ներկայացնում նրա շահերը և կնքում է գործարքներ.
3. նախագահում է կազմակերպության մանկավարժական խորհրդի նիստերը.
4. Հայաստանի Հանրապետության օրենսդրությամբ, հիմնադրի և լիազորված պետական մարմնի որոշումներով և սույն կանոնադրությամբ սահմանված կարգով տնօրինում է կազմակերպության գույքը, այդ թվում՝ ֆինանսական միջոցները.
5. տալիս է կազմակերպության անունից հանդես գալու լիազորագրեր, այդ թվում՝ վերալիազորման իրավունքով լիազորագրեր.
6. աշխատանքի նշանակում ու աշխատանքից ազատում է կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.
7. բանկերում բացում է հաշվարկային հաշիվներ.
8. կատարում է աշխատանքի բաշխում իր տեղակալների միջև.
9. սահմանում է կազմակերպության կառուցվածքն ու կառուցվածքային ստորաբաժանումների իրավասությունները.
10. օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.
11. իրականացնում է մանկավարժական կադրերի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.
12. վերահսկողություն է իրականացնում կազմակերպության աշխատողների կողմից իրենց աշխատանքային պարտականությունների կատարման նկատմամբ.
13. ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.
14. կազմում է կազմակերպության հաստիքային ցուցակն ու ծախսերի նախահաշիվը և դրանք, ներկայացնում կառավարման մարմնի հաստատմանը.
15. իրականացնում է Հայաստանի Հանրապետության օրենսդրությանը չհակասող և կազմակերպության կառավարման մյուս մարմիններին չվերապահված այլ լիազորություններ։
16. Տնօրենի բացակայության դեպքում, լիազորված մարմնի գրավոր որոշման (հրամանի) համաձայն, տնօրենի լիազորություններն իրականացնում է այլ անձ։
17. Կազմակերպության տնօրենի՝ ուսումնադաստիարակչական աշխատանքի գծով տեղակալը՝
18. պատասխանատու է կազմակերպությունում ուսումնադաստիարակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար.
19. վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը.
20. կազմակերպությունում կազմակերպում մեթոդական աշխատանք, կազմում ուսումնական պարապմունքների դասացուցակ և ուսումնադաստիարակչական աշխատանքի վիճակի մասին հաշվետվություններ.
21. ընդհանրացնում և տարածում է լավագույն խմբակավարների աշխատանքի դրական փորձը, մանկավարժներին հաղորդակից է դարձնում գիտության և մանկավարժության նորագույն նվաճումներին.
22. ապահովում է կազմակերպության ընտանիքի սերտ կապն ու համագործակցությունը.
23. կազմակերպում է սովորողների հանգիստը և ժամանցը, միջոցներ ձեռնարկում սոցիալապես անապահով երեխաներին օգնություն ցուցաբերելու ուղղությամբ:
24. Կազմակերպության տնտեսվարը՝
25. պատասխանատու է կազմակերպության շենքի և գույքի պահպանման, ուսումնական գործընթացի նյութատեխնիկական ապահովման, կազմակերպության սանիտարահիգիենիկ ու բարեկարգ վիճակի, կազմակերպության ուսումնական պարապմունքներին՝ դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմիի աշխատանքի կազմակերպման համար.
26. միջոցներ է ձեռնարկում կազմակերպության ուսումնանյութական բազան հարստացնելու և ամրապնդելու համար:

**V. ԿԱԶՄԱԿԵՐՊՈՒԹՅԱՆ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ**

**ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

56 Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված և ձեռք բերված գույքից:

1. Կազմակերպությունն իրավունք ունի օրենքին, հիմնադրի որոշումներին և/կամ իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:
2. Հիմնադիրը սեփականության իրավունքով կազմակերպությանը պատկանող գույքի նկատմամբ չունի իրավունքներ՝ բացառությամբ՝ կազմակերպության լուծարումից հետո մնացած գույքի:
3. Կազմակերպության սեփականության պահպանման հոգսը կրում է կազմակերպությունը:
4. Կազմակերպության սեփականության վրա կարող է բռնագանձում՝ տարածվել միայն դատական կարգով:
5. Հիմնադիրն իրավունք ունի վերցնելու իր կողմից կազմակերպությանն ամրացված գույքը:
6. Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Կազմակերպությունն իրավունք ունի իրեն ամրացված գույքը պետության անունից հանձնելու վարձակալության, եթե դա արգելված չէ հիմնադրի որոշմամբ կամ կազմակերպության կանոնադրությամբ: Ամրացված գույքի վարձակալության ժամկետը չի կարող սահմանվել մեկ տարվանից ավելի՝ բացառությամբ հիմնադրի կողմից սահմանված դեպքերի: Ամրացված գույքի օգտագործման արդյունքում ստացված եկամուտները կազմակերպության սեփականությունն են՝ բացառությամբ ամրացված գույքի վարձակալությունից գոյացած վճարների, որոնք սահմանված կարգով ուղղվում են Հայաստանի Հանրապետության պետական բյուջե: Կազմակերպությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:
7. Կազմակերպությանը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:
8. Կազմակերպության ֆինանսական միջոցները գոյանում է Հայաստանի Հանրապետության պետական բյուջեով նախատեսված միջոցների հաշվին (պետության կարիքների համար ծառայությունների մատուցում, աշխատանքների կատարում, ապրանքների մատակարարում), Հայաստանի Հանրապետության օրենսդրությամբ չարգելված լրացուցիչ աղբյուրներից:
9. Կազմակերպության ֆինանսավորման լրացուցիչ աղբյուրներն են.
10. Հայաստանի Հանրապետության կառավարության սահմանած կարգով վճարովի կրթադաստիարակչական ծառայությունների մատուցումից ստացված միջոցները.
11. բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.
12. Հայաստանի Հանրապետության օրենսդրությամբ չարգելված և կազմակերպության կանոնադրական խնդիրներին չհակասող գործունեությունից ստացված միջոցները։
13. Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)՝ լիազոր մարմնի կողմից ընտրված աուդիտորի կամ Հայաստանի Հանրապետության կառավարության ֆինանսական գործառույթ իրականցնող մարմնի կողմից։
14. Կազմակերպությունը շահույթը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական հարցերի բարելավմանը։
15. Կազմակերպությունը հարկերը, տուրքերը և պարտադիր այլ վճարներ վճարում է շահույթ ստանալու նպատակ չհետապնդող (ոչ առևտրային) կազմակերպությունների համար նախատեսված կարգով ու չափով՝ «Պետական ոչ առևտրային կազմակերպությունների մասին» Հայաստանի Հանրապետության օրենքի 6-րդ հոդվածի 5-րդ կետին համապատասխան։

**VI. ԿԱԶՄԱԿԵՐՊՈՒԹՅԱՆ ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ**

**ՄԱՍՆԱԿԻՑՆԵՐԸ**

69. Կազմակերպության կրթադաստիարակչական գործընթացի մասնակիցները որպես կանոն մինչև 18 տարեկան սաներն են, նրանց ծնողները /օրինական ներկայացուցիչները /, մանկավարժական աշխատողները:

1. Երեխաների ընդունելության ժամանակ կազմակերպության տնօրինությունը պարտավոր է ծնողներին / օրինական ներկայացուցիչներին / ծանոթացնել կազմակերպության կանոնադրությանը և այլ փաստաթղթերի, որոնք կանոնակարգում են մանկապատանեկան կազմակերպության գործունեությունը: Երեխաների իրավունքները և պարտականությունները սահմանվում են համապատասխան պայմանագրային հիմունքներով ու կազմակերպության ներքին կարգապահական կանոններով։
2. Սաների ծնողների /օրինական ներկայացուցիչների / իրավունքներն ու պարտականությունները սահմանվում են կազմակերպության կանոնադրությամբ և այլ իրավական ակտերով:
3. Կազմակերպության անձնակազմի համալրման կարգը կանոնակարգվում է նրա կանոնադրությամբ:
4. Մանկավարժական աշխատանքի ընդունվում են այն անձինք, ովքեր, ըստ մասնագիտության ունեն անհրաժեշտ մասնագիտական–մանկավարժական որակավորում:
5. Կազմակերպության մանկավարժն իրավունք ունի մասնակցելու կազմակերպության կառավարմանը, համատեղությամբ կատարել գիտական, ստեղծագործական և մանկավարժական բնույթի աշխատանքներ:
6. Կազմակերպության մանկավարժական և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, կազմակերպության կանոնադրությամբ և աշխատանքային պայմանագրով:
7. Կազմակերպության մանկավարժական աշխատողները պարտավոր են ապահովել կրթադաստիարակչական ծրագրերի կատարումը։
8. Կազմակերպությունում արգելվում է սաների նկատմամբ հոգեկան և ֆիզիկական բռնության գործադրումը:
9. Սանը պարտավոր է՝
10. բարեխղճորեն սովորել,
11. խնամքով վերաբերվել կազմակերպության գույքին,
12. հարգել կազմակերպության սաների և աշխատողների իրավունքներն ու արժանապատվությունը,
13. պահպանել կազմակերպության ներքին կարգապահական կանոնները:
14. Կազմակերպության երեխաների իրավունքները սահմանվում են Հայաստանի Հանրապետության օրենսդրությանը համապատասխան, կազմակերպության կանոնադրությամμ, ներքին կարգապահական կանոններով:

**VII . ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

80.Կազմակերպությունը վերակազմակերպվում և լուծարվում է Հայաստանի Հանրապետության օրենսդրության համաձայն:

1. Կազմակերպության լուծարման դեպքում կազմակերպության պարտատերերի պահանջների բավարարումից հետո մնացած գույքն ուղղվում է Հայաստանի Հանրապետության պետական բյուջե:

 **ՀԱՍՏԱՏՎԱԾ Է Կազմված է՝ « » ապրիլ 2023թ. և բաղկացած է 10 թերթից**

**Հայաստանի Հանրապետության Տպագրված է՝ 2 օրինակ**

**Սյունիքի մարզի Մեղրի համայնքի**

**Ղեկավարի « » \_\_\_\_\_\_\_\_\_\_\_\_\_\_\_\_ 2023թ.**

**Թիվ՝ \_\_\_\_\_\_ որոշմամբ**

 **ՕՐԻՆԱԿ \_\_\_\_\_**

**Համայնքի ղեկավար՝ Բ. ԶԱՔԱՐՅԱՆ Գ Ր Ա Ն Ց Վ Ա Ծ Է՝**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**

 **ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ ԱՆՁԱՆՑ**

 **ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ**

 **ԿՈՂՄԻՑ « » \_\_\_\_\_\_\_\_\_\_\_\_\_\_ 2023թ.**

 **Գրանցման թիվը \_\_\_\_\_\_\_\_\_\_\_\_\_\_\_\_\_\_\_\_**

 **ՀՎՀՀ \_\_\_\_\_\_\_\_\_\_\_\_\_\_\_\_\_\_\_\_**

 **« » \_\_\_\_\_\_\_\_\_\_\_\_\_\_\_\_ 2023թ.**

**«ՄԵՂՐԻ ՀԱՄԱՅՆՔԻ «ԱՐԵՎԻՔ» ԱՐՎԵՍՏԻ ԴՊՐՈՑ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

 **Կ Ա Ն Ո Ն Ա Դ Ր ՈՒ Թ Յ ՈՒ Ն**

 **2023թ.**